Lav et referat af nedenstående tekst:

Tekst:
Du kender hende som den sure stuepige Otilia i ”Badehotellet”. Og snart vil hele Nordjylland også kende hende som en del af holdet på Hjørring Revyen 2018. Merete Mærkedahl er nyeste ansigt på revyholdet og skal være med til at præsentere Hjørring Revyen i en helt ny udgave i de nye rammer i Vendsyssel Teater. Nordjyske Merete Mærkedahl er født og opvokset i Nors mellem Thisted og Hanstholm. Hun blev uddannet på Skuespillerskolen ved Aarhus Teater i 2009 og har siden medvirket i forskellige opsætninger rundt om i landet. Sit folkelige gennembrud fik hun dog først med TV2-serien "Badehotellet", som fik premiere i 2013. Nu er hun så aktuel i Hjørring Revyen 2018 sammen med Jacob Morild, Christian Mosbæk, Pernille Sørensen, Henrik Baloo Andersen og instruktør Tom Jensen. Revyen får premiere den 16. juni og spiller frem til den 27. juli - og som endnu et tiltag bliver billetprisen i 2018 sænket med 120 kroner til 255 kroner. TV2 Nord lavede i januar to udsendelser om Merete Mærkedahl - se eller gense dem lige her:

Referat:
"Badehotellet"-stjerne er nyeste skud på stammen hos Hjørring Revyen.